Angličtina je celosvetovo najpoužívanejší jazyk. Asi vás teda neprekvapí, že 55,5% zdrojov a informácií na internete nájdete v angličtine. Keď sa vaše deti budú uchádzať o ich prvú prácu, bude globalizácia ešte pokročilejšia a bez angličtiny v životopise (a v hlave) budú v nevýhode. A to vôbec nehovoríme o cestovaní alebo štúdiu v zahraničí. Jednoducho výborná znalosť angličtiny im veľmi uľahčí život. Prečo začať s angličtinou je naprosto jasné. Ale kedy s ňou začať a akým spôsobom ju deti učiť?
Prinášame vám konkrétne tipy, prostredníctvom ktorých sa dozviete všetko, čo ste o angličtine pre deti a najmenších potrebovali vedieť.
Kedy začať s angličtinou u detí
Asi najčastejšou otázkou v učení angličtiny je, kedy s ňou začať. Odborníci na to majú rôzne teórie a názory. Viac menej sa ale zhodujú v tom, že najlepšie si angličtinu vaše deti osvoja, keď s ňou začnú do veku 8-10 rokov, najneskôr však v priebehu puberty pred dovŕšením 18 rokov. Potom im už cudzí jazyk nepôjde tak ľahko, pretože už nebudú mať toľko času a mozog sa už nebude učiť tak ľahko ako predtým.
A čo malé deti, batoľatá a tí úplne najmladší? Učiť ich alebo radšej nie, aby sa im to neplietlo? Medzi 2. a 3. rokom sa detičkám otvára okno príležitostí, kedy ich mozog nasáva všetko ako špongia. Zároveň sa veľmi rýchlo rozvíjajú ich rečové schopnosti. Toto obdobie je teda priaznivé na to, aby sa deti zoznámili s angličtinou a aby im bol poskytnutý anglický základ.
Domškoláctvo alebo prezenčný kurz angličtiny?
Rozhodli ste sa, že sa vaše deti budú učiť anglicky a že s ňou začnete čo najskôr. Chcete im dať do života ten najlepší štart. Ale teraz prichádza ďalší zádrhel. : je lepšie prihlásiť ich na prezenčný kurz alebo sa s nimi učiť angličtinu doma?
Na túto otázku vám dajú odpoveď jedine vaše deti a vy sami. Pri voľbe správnej učebnej metódy veľmi záleží na vašom cieli, preferenciách vašich detí a vašich časových a finančných možnostiach.
Poďme sa spoločne pozrieť na výhody a nevýhody, ktoré obe možnosti prinášajú.
Prezenčný kurz
Dochádzkový kurz, kde sa raz až dvakrát do týždňa bude vaše dieťa učiť angličtinu pod vedením odborného lektora, je stávka na istotu. Pocit, že sa vaše dieťa učí pod vedením skutočného odborníka s pedagogickým vzdelaním, je úžasný. Ale… je to tá najdrahšia a zároveň časovo najnáročnejšia možnosť. Prečo?
Každý týždeň budete vaše dieťa voziť alebo vodiť na angličtinu a potom ho budete musieť vyzdvihnúť. Čas vám teda zaberie nielen dochádzanie, ale aj čakanie počas doby, keď vaše dieťa bude na lekcii angličtiny.
Keď budete chcieť ušetriť čas a dohodnete sa, že lektor bude dochádzať k vám domov na súkromné lekcie, tak si siahnete do vrecka ešte o niečo hlbšie. Individuálne lekcie sú oproti skupinovým výrazne drahšie. A to nepočítame učebnice, cvičebnice a ďalšie pracovné listy, ktoré budete musieť zaobstarať.
„ANGLIČTINA MUSÍ DETI BAVIŤ. A BAVIŤ ICH BUDE, KEĎ BUDÚ MAŤ LEKTORA, KTORÝ ICH BUDE VEDIEŤ ZAUJAŤ A NADCHNÚŤ.“
Výber lektora by ste teda rozhodne nemali podceniť. Rozhoďte siete u vašich známych a opýtajte sa ich, ktorý lektor angličtiny sa im u detí osvedčil. Pátrajte aj na internete a vyhľadajte si lektorov s dobrým hodnotením. Do vyhľadávača zadajte napríklad spojenie lektor angličtiny pre deti + vašu lokalitu. A úplne najlepšie urobíte, keď sa dohodnete na úvodnej ukážkovej lekcii, na ktorej zistíte či vybraný lektor vašemu dieťaťu sadol.
A zvážte ešte jedno kritérium – povahu vašeho dieťaťa. Je skôr introvert a skupinovým aktivitám sa vyhýba? Nevydrží chvíľku sedieť na mieste a potrebuje sa vkuse hýbať? V takýchto prípadoch by skupinová výučba mohla znamenať vyhodené peniaze a sklamané dieťa, ktoré sa proti angličtine ohradí.
Učenie angličtiny doma
Ak sa sami radi učíte a ešte radšej svoje deti vzdelávate, je domáca výučba angličtiny pre vás ako stvorená. Okrem toho, že ušetríte za lektorov, učebnice a dochádzanie, výučbu si prispôsobíte hlavne svojim časovým možnostiam.
„NAJVÄČŠÍM PLUSOM DOMÁCEJ VÝUČBY ANGLIČTINY PRE DETI JE, ŽE SI ANGLIČTINU PRECVIČUJETE NAOZAJ KEDYKOĽVEK A KDEKOĽVEK.“
Nezáleží na tom či ste z Bratislavy, Košíc, Liptovského Mikuláša alebo úplne malej dedinky – keď angličtinu zaradíte do svojho každodenného života, vyhrali ste. Také štúdium je potom vysoko intenzívne a vaše dieťa posunie oveľa rýchlejšie ako ten najlepší lektor, s ktorým sa bude stretávať iba raz týždenne.
Deti sa učia jazyk prirodzeným spôsobom a najlepšie tak, že jazyk žijú. Že sú nim obklopené. A veľmi rady kopírujú nás dospelých. Keď sa budeme učiť angličtinu s nimi, príde im to prirodzené rovnako ako návyk, že si majú pred jedlom umyť ruky.
„SPOLOČNÝM ŠTÚDIOM DODÁTE ANGLIČTINE VÄČŠIU DÔLEŽITOSŤ A VŠETKÝCH VÁS TO POSUNIE V JAZYKU ĎALEJ.“
Ak vás ale zožiera červík pochybností, že to jednoducho nezvládnete alebo že na výuku angličtiny nemáte dostatok trpezlivosti a znalostí, tak je pre vás dobrou voľbou online kurz. Začať študovať môžete ihneď napríklad s kurzy od ONLINE JAZYKY, kde máte vždy prvú lekciu zadarmo.
S menšími deťmi sa učíte spoločne podľa metodicky spracovaného kurzu, takže môžete angličtinu študovať s nimi a niečo málo sa priučiť. Keď si náhodou nie ste istí výkladom gramatiky, máte vždy po ruke lektora v online chate, ktorý vám poradí a všetko vysvetlí.
Angličtinu si môžete vziať so sebou aj na výlet a zabaviť sa tak pri ceste vo vlaku – ku kurzu dostanete mobilnú aplikáciu, ktorá bude cestovať s vami.
Nevýhodou domáceho štúdia je, že nemáte k dispozícii živého lektora. Pokiaľ si teda nie ste istí svojou angličtinou, môžete domáce štúdium doplniť o súkromné alebo skupinové konverzačné lekcie.
Čo je teda lepšie? Domškoláctvo alebo prezenčný kurz angličtiny?
„ROZHODNUTIE JE IBA NA VÁS A JE DÔLEŽITÉ VYSKÚŠAŤ VIAC MOŽNOSTÍ, ABY STE SI UJASNILI, KTORÁ VÁM A VAŠIM DEŤOM SEDÍ NAJVIAC.“
Preto vyskúšajte ako platené dochádzkové kurzy a lektorov, tak aj domácu výučbu s online kurzami. S tou môžete začať ešte dnes. Nebojte sa ani kombinácie domácej výučby a prezenčných kurzov. Čím intenzívnejšie sa deti s angličtinou stretávajú, tým rýchlejšie si jazyk osvoja. Nezabudnite pritom ale na to najdôležitejšie kritérium – angličtina ich musí baviť.
Ako deti (na)učiť anglicky
Jednoznačne zábavne. Nie nadarmo sa hovorí, že učenie hrou je tou najlepšou formou štúdia. A u štúdia cudzích jazykov to platí dvojnásobne. Ako učiť deti tak, aby sa z nich stali malí nadšení angličtinári?
Vizualizujte
Deti sú veľmi zvedavé a potrebujú si všetko prehliadnuť, ošahať, očuchať a ochutnať. A keď to vydáva zvuky, tak je to ešte lepšie. Učia sa všetkými zmyslami. Preto jednoznačne nesiahnete vedľa, keď pri učení zamestnáte hneď niekoľko zmyslov naraz.
Keď s učením začínate, sústreďte sa predovšetkým na predmety a aktivity, ktoré obvykle robíte. Pokiaľ ste ešte neboli s deťmi v divadle, bude zbytočné sa o divadle učiť v angličtine. Začnite s názvami hračiek, ktoré majú najradšej. Opíšte si svoj bežný deň.
Vytvorte si plán
Každý den se angličtině chvilku věnujte, ale rozhodně to nepřehánějte s délkou lekcí. Naši plnou pozornost jsme schopni soustředit na jednu aktivitu pouhých 20 minut. Potom už postupne miera sústredenosti klesá. Tiež berte do úvahy vek vašich detí. Dvoj až trojročné deti s vami vydržia pracovať možno iba 5-10 minút a potom budú potrebovať zmenu a pohyb.
Vytvorte si plán, podľa ktorého sa budete učiť. Napríklad si každý deň o 09:00 budete precvičovať angličtinu. Tiež si zapíšte, akú aktivitu budete robiť. V Pondelok sa pozriete na rozprávku o farbách, v Utorok budete precvičovať farby na kockách, v Stredu si vypočujete pesničku o farbách, vo Štvrtok budeme hľadať všetky zelené hračky…a tak ďalej.
Opakujte
Na každej novej lekcii si zopakujte to najdôležitejšie, čo ste sa minule naučili a pridajte iba trochu nového – napríklad jednu novú farbu. Pre deti to bude motivujúce, pretože budú poznať odpovede, a zároveň ich bude baviť, že sa dozvedia zase nejaké nové slovíčko.
Na toto si dajte pozor
A čomu sa pri učení angličtiny rozhodne vyvarovať? Pozor na nátlak a nútenie. Keď budete svoje deti do učenia nútiť, čoskoro na takú aktivitu zanevrú a vy skončíte skôr, ako ste začali. Je to ako s čistením zubov – musí to byť zábava, krásna zubná kefka, dobrá pasta na zuby, ktorá dieťaťu chutí a najlepšie ešte nejaká hra k tomu. Inak sa akurát všetci hnevajú.
Tiež svoje deti neporovnávajte s druhými. Každé dieťa sa vyvíja inak a má iné prednosti. Niektoré bude vedieť za chvíľu počítať do 10 a spievať z pamäti niekoľko anglických pesničiek. Inému sa budú pliesť farby ešte veľmi dlho. Obrňte sa trpezlivosťou a hrajte sa.
Ak je angličtina vašou Achillovou pätou, môžete mať veľké obavy, že vaše dieťa naučíte angličtinu nesprávne. Nebojte sa toho a učte sa postupne s ním, obzvlášť ak s angličtinou začína. Základné slovíčka určite zvládnete a výslovnosť si môžete spoločne vypilovať pomocou videí alebo špecializovaných online kurzov. Je to pre vás výnimočná šanca, ako sa angličtinu tiež konečne naučiť.
Ako na domáce štúdium angličtiny podľa veku
Rozhodli ste sa, že to s deťmi skúsite sami? Či už to myslíte ako hlavnú náplň alebo doplnok k ich výučbe angličtiny v jazykovej alebo na základnej škole, robíte dobre. Získate tým viac spoločného času a vy sa tiež naučíte niečo nové. Čím začať? Jednoznačne vytvorením plánu!
Ak máte domáce štúdium angličtiny ako doplnok, tak si plán vytvorte podľa školskej osnovy a doma sa zamerajte hlavne na to, čo deti baví alebo to, čoho majú naopak v škole málo. Často je to posluch a rozprávanie. S vami doma im to pôjde lepšie, z hovorenia nebudú mať také veľké obavy a nebudú nervózne z toho, že na začiatku v každej druhej vete urobia chybu a druhí sa im budú smiať.
„U 100% DOMÁCEHO ŠTÚDIA JE DOBRÉ NAVIAZAŤ NA TO, ČO DETI UŽ VEDIA A ZAČAŤ TÉMAMI, KTORÉ DENNE ŽIJETE.“
Čo každý deň robíte? Čím ste obklopení? Čo vaše deti baví ? O čom snívajú? Dôležité je, aby deti vedeli opísať svoje okolie, hovoriť o sebe a svojich snoch a záľubách.
Nebojte sa ani angličtiny pre najmenších. Online nájdete veľa materiálov a online kurzov, ktoré k domácej výučbe angličtiny využijete. Poďme si ich pár predstaviť a povedať si, čo s deťmi a v akom veku študovať.
Angličtina pre najmenších a batoľatá (0-3)
Naši najmenší sa anglicky budú učiť úplne rovnako ako sa učia materinský jazyk. V tomto veku potrebujú jazyk veľmi pasívne nasávať. Určite urobíte dobre, keď na ne pár minút denne budete hovoriť anglicky alebo im pustíte anglické pesničky.
Spievajte si
Pesničky a riekanky sú pre malé deti veľmi dôležité. Opakovanie rovnakej melódie a rytmu v spojení so slovami im pomôže v zapamätávaní aj cudzojazyčného textu. Keď si u toho zatancujete alebo budete tlieskať do rytmu, pôjde to ešte o niečo lepšie.
Nezabudnite spievať spolu s nimi, batoľatá a malí chodci sa učia vyslovovať nové slová často tak, že sa pozerajú na vaše ústa, ako sa hýbu a potom sa to snažia zopakovať.
Veľkú zásobu anglických pesničiek a básničiek nájdete predovšetkým na YouTube. Do vyhľadávacej lišty zadajte English children songs alebo Nursery rhymes. Vyskúšať môžete taktiež napríklad kanál CoCoMelon TV.
Hrajte sa
Hranie je pre deti absolútnou potrebou. Uvoľnia sa, zapoja fantáziu a sú v stave flow – stav, v ktorom plynú časom a sústredia sa iba na danú činnosť. Ich telo a myseľ sa aktivizujú k hraniciam ich možností a jednoduchšie dosiahnu niečo zložitejšie. Keď si s deťmi (batoľatami i tými najmenšími) hráte, zapojte opäť angličtinu.
- Pomenujte hračky. Zoberte do ruky napríklad medvedíka a zahrajte sa na predstavovanie: „Hello. What is your name?“ „My name is Adelka.“ „Hello. What is your name?“ „My name is Teddy.“ „Nice to meet you, Adelka.“„Nice to meet you, Teddy.“
- Zacvičte si a hovorte u toho anglicky, čo robíte. „Put your hands up. Jump. Turn around. Sit down.“
- Učte se farby. Stačia vám k tomu farebné kocky alebo autíčka.
- Počítajte. Najskôr do päť a potom do desať.
One, Two, Three, Four, Five
One, two, three, four, five
Once I caught a fish alive.
Six, seven, eight, nine, ten,
Then I let it go again.
Why did you let it go?
Because it bit my finger so.
Which finger did it bite?
This little finger on the right.
- Zapnite deťom ich obľúbenú rozprávku v angličtine. Detské rozprávkové seriály ako Prasiatko Peppa alebo Medveď a Máša majú svoju jazykovú mutáciu v slovenčine i angličtine. Pretože deti tie svoje rozprávky poznajú v slovenčine už pravdepodobne naspamäť, nebude im robiť problém, pozrieť sa na ne v angličtine.
- Učte sa spoločne s rozprávkami, ktoré sú vytvorené na učenie angličtiny. Vyskúšajte napríklad Learning Time with Timmy. Úplne najlepšie urobíte, keď budete pozerať spolu s deťmi a pritom budete konverzovať. Postupne vytvárajte z pasívneho pozerania aktívne rozprávanie.
Akonáhle vidíte, že je dieťa nesústredené, zmeňte aktivitu. Pokiaľ nezaberie ani to, tak si dajte pauzu a vyskúšajte to neskôr. Netlačte na dieťa, hlavne, nech je to pre oboch zábava. A čo gramatika alebo napríklad fonetická abeceda? S tým sa teraz vôbec netrápte. Skôr si nastavte cieľ, že si vaše dieťa na angličtinu zvykne a urobí si predstavu o tom, ako znie.
Angličtina pre predškolákov (3-6)
S malými predškolákmi a škôlkármi už toho zvládnete oveľa viac. Dokážu sa dlhšie sústrediť a viac spolupracujú Aké aktivity sa im budú páčiť ?
Počúvajte a hovorte
Stále platí, že by ste sa mali často rozprávať a počúvať, pretože väčšina predškolákov zatiaľ nevie čítať ani písať. Pokračujte teda v riekankách a spievaní. V tomto veku už deti vedia dobre hovoriť svojim materinským jazykom a keď sa budete učiť angličtinu s nimi, tak ju budú tak isto aktívnejšie zapojovať a vyslovovať. Spievajte si preto pesničky a recitujte jednoduchšie básničky spoločne.
S ohľadom na vek sa môžete učiť počítať do dvadsať a viac. Deti by už tiež mali poznať farby a tvary v materinskom jazyku, bude pre ne teda jednoduchšie naučiť sa ich aj v angličtine.
Zapojte videá
Nebojte sa učiť podľa videí online alebo čítať krátke obrázkové príbehy. Zaujímavý kanál na YouTube je Fun Kids English, ktorý deti učí veľa nových slovíčok pomocou pesničiek. Okrem iného si v tomto veku môžete precvičiť anglickú abecedu aj s výslovnosťou.
Videom by to ale nemalo končiť. Pozerali ste sa dnes na video o farbách? Preskúmajte celý váš dom a nájdite čo najviac modrých vecí. Vždy si zopakujte, ako sa farba povie po anglicky: “It’s blue.” Alebo ste sa pozerali na video so zvieratkami? Prehrabte krabice s hračkami a zopakujte si názvy tých, ktoré máte doma.
Ak vaše dieťa miluje kostýmy, zapojte ich. Oblečte sa ako jeho obľúbená postavička, učte sa pomenovať jednotlivé kusy oblečenia a pripomeňte si aj ich farby. Každé oživenie a hra vám prinesú plusové body.
Alebo si pomocou postavičiek prehrajte celú rozprávku, ktorú ste práve videli. Pokiaľ vaše deti používajú anglické slovíčka počas hry, nesnažte sa ich po každom opravovať, aby nevyprchala ich radosť z hrania. Nebude to dokonalé, ale snaha sa v tomto prípade počíta. A pokiaľ sa im podarí výslovnosť nejakého slovíčka, oceňte ich.
Nebojte sa online kurzov
Vo veku od 3 rokov už neváhajte zapojiť aj nejaký online kurz. Deti milujú interaktívne videá a cvičenia. Trojročným pomôžete a päťročné deti už zvládnu niektoré veci doplňovať samé.
Angličtina pre školákov (od 6 rokov)
Záleží, na ktorú základnú školu vaše dieťa chodí, ale väčšinou sa s výučbou cudzieho jazyka, najčastejšie angličtiny, začína od tretej triedy.
Vy tak môžete svoje deti na angličtinu pripraviť ešte predtým, ako začnú s výučbou v škole alebo ju obohatíte o domáce štúdium, ktoré tematicky prispôsobíte práve školským osnovám. Každopádne s malými školákmi budete mať s angličtinou o zábavu postarané.
Zapojte čítanie a písanie
Pretože školáci už vedia čítať a písať, obohaťte štúdium aj o tieto dva poznatky. Ak ste už deťom kúpili mobilný telefón, tak zapojte aj ten. Vyskúšajte napríklad zábavné štúdijné hry, ktoré vyda British Council a sú dostupné ako pre Android, tak iOS.
- Osvojte si prvé slovíčka: Timmy’s First Words in English
- Učte sa nové slovíčka prostredníctvom čítania: Timmy’s Starting to Read
- Nechajte deti pilovať posluch a jemnú motoriku: Timmy’s Learning New Skills
Okrem tém ako rodina, moja izba, moji kamaráti a náš dom sa zamerajte tiež na to, čo majú deti rady. Je to malý nadšený historik? Zapojte do štúdia pár historických príbehov v angličtine. Nedá dopustiť na Annu a Elsu z rozprávky Ľadové kráľovstvo ? Púšťajte si pesničky z tejto rozprávky v angličtine.
Čítajte si aj knižky pre deti v angličtine. S obrázkovými slovníkmi rozhodne nesiahnete vedľa. Pokračovať môžete s veršovanými rozprávkami a daľším stupňom sú celé zjednodušené detské príbehy.
V tomto veku už deti chápu, že existujú gramatické jazykové pravidlá. Preto už môžete začať aj s výučbou základnej gramatiky a nemusíte sa spoliehať iba na opakovanie fráz.
Pustite ich k počítaču
Pretože deti v školskom veku pracujú s počítačom už veľmi dobre, môžete ich na chvíľu k nemu posadiť, aby si vyplnili pár interaktívnych cvičení. British Council ponúka precvičovanie anglického písania, hovorenia, výslovnosti, čítania, posluchu aj gramatiky. Začať s precvičovaním môžete tu. Podobné precvičenie angličtiny zdarma ponúka aj Cambridge English na tomto odkaze.
Čo si z toho odniesť?
- Je iba na vás, pre akú metódu sa rozhodnete – v prezenčnom kurze budete mať istotu odborného lektora, v online kurze zase metodické vedenie a ušetríte čas a peniaze.
- Angličtinu učte svojich najmenších hrou a zábavne. Veľa počúvajte, spievajte a hovorte.
- Nevešajte hlavu, pokiaľ im hneď všetko nepôjde. Výučba angličtiny je proces a každé dieťa ho prejde inou rýchlosťou.
- Užite si kvalitne strávený spoločný čas.